Нягледзячы на доўгае жыццё на чужыне, Ігнацій Дамейка ніколі не забываўся на сваю Айчыну, заўсёды адчуваў сябе сынам роднай зямлі. На 82-ім годзе жыцця, пасля таго, як у 1883 годзе чылійскія ўлады прынялі яго адстаўку з пасады рэктара Чылійскага універсітэта (на якую ён, дарэчы, перавыбіраўся ўжо чацвёрты раз!), Дамейка з сынамі выехаў у Еўропу. Пасля кароткага знаходжання ў Парыжы, Кракаве, Варшаве ён нарэшце вярнуўся ў родную Мядзвядку, што знаходзіцца ў Карэліцкім раёне. Тут Дамейка пражыў яшчэ некалькі гадоў.